ଭୁବନେଶ୍ବର : ଓଡ଼ିଶାରେ ପ୍ରତ୍ୟେକ ଦିନ ୧୦୦୦ କୋଭିଡ୍ ରକ୍ତ ନମୁନା ପରୀକ୍ଷା କରାଯାଉଛି। ଆଗାମୀ ଦିନରେ ରାଜ୍ୟରେ କୋଭିଡ୍-୧୯ ନମୁନା ପରୀକ୍ଷଣ ୨୦୦୦ରୁ ୩୦୦୦କୁ ବୃଦ୍ଧି କରିବାକୁ ସ୍ଥିର ହୋଇଛି। ଦିଲ୍ଲୀରେ ପ୍ରତି ୯ଟି ନମୁନାରୁ ୧ ପିଜିଟିଭ୍, ତାମିଲ୍ନାଡୁରେ ପ୍ରତି ୧୦ଟି ନମୁନାରୁ ୧ ପଜିଟିଭ୍ ବାହାରୁଥିବାବେଳେ ଓଡ଼ିଶାରେ ଏହି ହାର ପ୍ରତି ୧୦୦ ନମୁନାରୁ ୧ ପଜିଟିଭ୍ ରହିଛି। ବିଶ୍ୱ ସ୍ୱାସ୍ଥ୍ୟ ସଂଗଠନର ମାର୍ଗ ଦର୍ଶନ ଓ ଅନ୍ୟ ରାଜ୍ୟମାନଙ୍କ ଦ୍ୱାରା ପାଳନ କରାଯାଉଥିବା କାର୍ଯ୍ୟଶୈଳୀକୁ ଅନୁଧ୍ୟାନ କରି ଏକ ମାର୍ଗଦର୍ଶିକା ପ୍ରସ୍ତୁତ ନିମନ୍ତେ ରାଜ୍ୟର ସ୍ୱାସ୍ଥ୍ୟ ବିଭାଗ ଏ ଦିଗରେ ପଦକ୍ଷେପ ଗ୍ରହଣ କରିବା ପାଇଁ ରାଜ୍ୟ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ନବକିଶୋର ଦାସ ସୂଚନା ଦେଇଛନ୍ତି।
